GiliGold/VAD_KnessetCorpus huggingface dataset:
קולט אביטל: זה ממש ימצא אותנו מוכנים.
מיכאל בריילובסקי: נכון.
מיכאל בריילובסקי: ואני רוצה לומר עוד דבר קטן.
מיכאל בריילובסקי: אנחנו צריכים לשלוח ליהודים או לזכאי חוק השבות בחבר העמים איזשהו סיגנלים חיוביים.
מיכאל בריילובסקי: זה מאוד חשוב.
מרינה סולודקין: ואם אין מה לשלוח?
מיכאל בריילובסקי: ואנחנו שולחים סיגנלים לא כל-כך חיוביים.
מיכאל בריילובסקי: אני רוצה לתת דוגמה מאוד פשוטה.
מיכאל בריילובסקי: דוגמה פשוט מאתמול והיום.
מיכאל בריילובסקי: כל הסיפור הזה גדול עם כותרות גדולות עם הבנקים.
מיכאל בריילובסקי: עוד אין תוצאות חקירה, עוד אין שום דבר - אבל מדברים על אנשים עשירים מרוסיה עם שמועות ואפילו יחד עם השמועות מדברים שעוד לא ידוע האם הוא … אבל שמועות כבר מדברים.
מיכאל בריילובסקי: וזה סיגנל מאוד ברור למי שיושב עכשיו ברוסיה שאנחנו לא רוצים אותם.
מרינה סולודקין: עם כסף.
מיכאל בריילובסקי: עם כסף.
מיכאל בריילובסקי: אנחנו רוצים רק בלי כסף.
מיכאל בריילובסקי: ועם כסף זה קבוצה בעלות השפעה.
מיכאל בריילובסקי: אם אנחנו לא רוצים אנשים כאלה, אולי תהיה השפעה גם כן לאוכלוסייה אחרת.
קולט אביטל: כבוד הרב בבקשה, רצית להוסיף משהו.
דוד מונדשטיין: רשת החינוך פועלת היום בכל רחבי חבר העמים.
דוד מונדשטיין: מפעילים 76 בתי ספר עם 13 אלף תלמידים.
דוד מונדשטיין: שמתוכם 15 בתי-ספר בשיתוף מלא עם חפציבה, התכנית של הסוכנות ומשרד החינוך.
דוד מונדשטיין: ואנחנו גם עם הפנים קדימה בניסיון לשתף פעולה בבתי-ספר נוספים.
דוד מונדשטיין: שזה מראה על, אם אפשר לומר, כמה מרוצים אנחנו משיתוף פעולה הנוכחי שכמה שהיו קשיי הסתגלות בהתחלה, אני חושב שעלינו על דרך המלך כמו שיוחנן הזכיר.
דוד מונדשטיין: יש לי היום שיתוף פעולה מלא בכל הרמות, גם ברמת השטח וגם ברמה של תכנון של תכניות לימודים ופיתוח.
דוד מונדשטיין: שיש לנו פה בימים הבאים כמה ישיבות בנושא.
דוד מונדשטיין: גם בפיתוח תכניות לימודים וגם בתכניות העברית.
דוד מונדשטיין: הזכירו פה את הנושא של הפריסה.
דוד מונדשטיין: הייתי אומר שדווקא הייחודיות של בתי-הספר שלנו זה בפריסה הרחבה שיש בכל רחבי חבר העמים.
קולט אביטל: כמה תלמידים לומדים במערכת שלכם?
דוד מונדשטיין: כ-13 אלף.
קולט אביטל: זאת אומרת שעכשיו אנחנו מדברים בעצם על 13 אלף המערכת הפורמלית?
דוד מונדשטיין: כן.
קולט אביטל: והיום אנחנו מדברים בערך על פריסה שיש לנו סך-הכל 13 פלוס 11 אלף, 24 אלף תלמידים?
דוד מונדשטיין: לא, מתוך ה-13 חלקם חופף.
דוד מונדשטיין: 15 בתי-ספר מהגדולים חופפים.
קולט אביטל: לעומת כמה בני-נוער שהיינו יכולים אולי לשאוף להגיע אליהם.
גרדה פוירשטיין: 100 אלף.
טל רבינא: זה החינוך הפורמלי.
טל רבינא: כמובן שמעבר לזה הקהילות עצמן מהוות עוגן לפעילות כללית עם הנוער באופן שיחבר את הזיקה שלהם לקהילה, ליהדות וכמובן המסרים הם מסרים של ישראל.
קולט אביטל: נכון, אנחנו יודעים, תודה.
דוד מונדשטיין: יש לנו תכנית משותפת שאנחנו עובדים עליה עכשיו וזה בהמשך לשיחה שלמר לבייב עם שרת החינוך - לימור לבנת, וביחד עם הסוכנות, על נושא של מקורות שזה מגביל לתכנית של תגלית.
דוד מונדשטיין: בתוך שאיפה שכל ילד לפני שהוא מסיים את בית-הספר מגיע לביקור של 10 ימים בארץ.
דוד מונדשטיין: שבעצם מדובר על גיל צעיר יותר שלא מתאים לקריטריונים של תגלית.
קולט אביטל: והמימון של מקורות יהיה מאיפה?
דוד מונדשטיין: המימון לקח על עצמו לבייב, את הנושא הזה.
דוד מונדשטיין: וכבר עשינו פיילוט שנה שעברה ואנחנו מקווים להמשיך את זה בגדול יותר.
קולט אביטל: ומדובר על נוער דתי, מסורתי?
דוד מונדשטיין: מדובר על כלל בתי-הספר, לא רק בתי-הספר של אור-אבנר בנושא הזה.
מרינה סולודקין: כל הכבוד לכם.
טל רבינא: הדגש אולי לחדד את ההבדל.
טל רבינא: הדגש במילה אחת הוא שאם תגלית מתיימרת להביא את הנוער לאחר שהוא סיים את מוסדות החינוך - אנחנו פשוט מאמינים שהסיור כחלק מתכנית הלימודים ומתכנית החוויה היהודית והישראלית שאנחנו מעניקים.
טל רבינא: הוא פשוט אפקטיבי יותר ויש לזה נדמה לנו גם ממצאים גם בבולטות של הבוגרים של בתי-הספר והפעילויות הללו שלנו בתכניות ההמשך של הסוכנות.
טל רבינא: זאת אומרת, חשוב להבהיר שזה מערכת שפועלת בצורה מאוד אינטגרטיבית ומתוך רצון גדול לשתף פעולה ולא במקום.
קולט אביטל: אולי אני אבקש ממנכ"ל הסוכנות לסכם את הדיון מבחינתו ואני בכל זאת הייתי רוצה לסיכומים, אם אתה יכול לתת לנו, כי דיברת על תכנית אסטרטגית שחלקה כבר מומש וחלקה עוד יאושר.
קולט אביטל: איך אתה רואה עכשיו מבחינת הפריסה החדשה שלך את הפרופורציות בהשוואות בין שליחי העלייה לבין שליחי הסוכנות.
קולט אביטל: למרות שאמרת שחלק עוסקים גם בזה וגם בזה.
קולט אביטל: אבל מבחינת המשאבים כמה אנחנו הולכים להשקיע יותר בחינוך.
קולט אביטל: ואנחנו בכל זאת רוצים לנצל את נוכחותך פה כדי לשאול, אני קראתי וכולנו קראנו בעיתון, איזה כתבה שאנחנו קצת תמהנו עליה, אולי תוכל להבהיר את זה לכולנו, על העסקת יוצאים חיצוניים בסך 2,500 דולר ליום, קשה לי להאמין שזאת המציאות, אבל בכל הייתי רוצה לדעת אם זה נכון?
משה ויגדור: לסיכום, אני רוצה לומר באמת את הדבר הבא.
משה ויגדור: אני קודם כל מודה ליושבת-ראש הוועדה ולדיון.
משה ויגדור: אני חושב שהדיון הזה הוא חשוב והדיון הזה הוא גם מפרה ומאפשר גם חשיבה.
משה ויגדור: כי אנחנו הרי בסך-הכל בסוכנות עוסקים בחשיבה ומחפשים גם שותפויות חדשות בנוסף לשותפויות הקיימות היום בחבר מדינות העמים.
משה ויגדור: גם אגב שותפויות במקום שיש קהילות ואנחנו גם מאמינים אגב בחבר מדינות העמים יש היום אוכלוסייה יהודית שיכולה להשתתף במימון של חלק מהפעולות.
משה ויגדור: כפי שנעשה בעולם המערבי ואנחנו גם רואים ניצנים לזה.
משה ויגדור: ואנחנו מאמינים שזה אפשרי והדבר הזה ללא ספק יפתח את הפעילויות השונות שנעשות בנושאים יהודיים.
משה ויגדור: לסיכום, כמה דברים.
משה ויגדור: קודם כל, הסוכנות, בניגוד אגב לפרסומים שהיו, כי יש הרי כל מיני פרסומים, ממשיכה להיות מאוד פעילה בחבר מדינות העמים.
משה ויגדור: היא תמשיך להיות מאוד פעילה בנושא חינוך.
משה ויגדור: ואני אתייחס תכף גם לכמויות ולתקציבים וגם בנושא עלייה.
משה ויגדור: ואנחנו כן מאמינים שיש פוטנציאל עלייה שטרם מוצה.
משה ויגדור: גם בפריפריה ללא ספק.
משה ויגדור: אנחנו אבל גם חושבים שיש קבוצות נוספות מתוך הערים שחלקם יהיו באמת עלייה מתוך בחירה.
משה ויגדור: ושחלקם אחרי שייחשפו באמת לזהות היהודית ויכירו את מה שנעשה כאן - ירצו לבוא.
משה ויגדור: זאת אומרת, יש שם ללא ספק פוטנציאל עלייה שנראה אותו בשנים הקרובות.
משה ויגדור: נכון שבשנים האחרונות עלו 12 אלף אנשים, היינו רוצים להיות יותר.
משה ויגדור: אנחנו זיהינו בחודשיים האחרונים קצת ירידה מקומית, אבל קשה לראות אם זה תהליך או זה רק עניין מקרי של חודש כזה או אחר.
משה ויגדור: קצת ירידה מבילו-רוסיה, מהבלטיות, אבל זה לא אומר בהכרח שזה מה שיהיה בהמשך.
משה ויגדור: אני חושב שאנחנו צריכים להתמיד בנושא הזה.
משה ויגדור: הסוכנות חייבת להבטיח שתמשיך להיות עלייה מחבר מדינות העמים.
משה ויגדור: יחד עם זאת, אנחנו ערים גם לצרכים החינוכיים ולכן מקיימים מערכות חינוך.
משה ויגדור: אנחנו משקיעים ונמשיך להשקיע לפחות בסדר גודל של שני שליש על מה שמושקע היום בסך-הכל בפעילות הסוכנות בחבר מדינות העמים, בחינוך.
משה ויגדור: אנחנו לא משנים את הפרופורציה הזאת.
משה ויגדור: אנחנו גם מקטינים את מספר השליחים שעוסקים בעלייה ויושבים באופן קבוע.
משה ויגדור: אנחנו מקטינים היום, היו לנו בסך-כל שליחים סדר גודל של 58 שליחים בתחומים שונים שבתוכם היו נאמר, שני שליש בחינוך ושליש בעלייה.
משה ויגדור: יכול להיות שעלייה יהיו פחות ומספר שליחים, אבל במקומם יהיו לעומת זאת שליחים רב תכליתיים.
משה ויגדור: יש כבר הרבה מקומות בחבר מדינות העמים שהשליח איננו רק עלייה או רק חינוך, אלא הוא שליח שעושה גם עלייה וגם חינוך.
משה ויגדור: ואני חושב שזה נותן תשובה נכונה ואנחנו נשאף ליותר שליחים ניידים.
משה ויגדור: ונשתמש הרבה יותר גם בקאדר היהודי המקומי שכבר עבר את שלב האולפן וכבר מכיר את ישראל ומכיר את התכנים הציוניים והישראליים.
משה ויגדור: כמובן עם המשכיות שלנו, אבל יהיה הרבה יותר פעילות בתחומים האלה.
משה ויגדור: אני חושב שמספרים מדויקים יהיו לנו בתוך שבוע-שבועיים לאחר שנסכם את מפת השליחות.
משה ויגדור: אנחנו גם עשינו שינוי נוסף בחבר מדינות העמים.
משה ויגדור: בשנים האחרונות היו שם שלוש משלחות.
משה ויגדור: היתה משלחת בטשקנט, משלחת בקייב, משלחת במוסקבה.
משה ויגדור: אנחנו החלטנו כבר על איחוד שתי משלחות, קייב וטשקנט, כי אנחנו חושבים שזה תהליך נכון.
משה ויגדור: לא מחזירים את כל נציגי הסוכנות מטשקנט הביתה ולא מעבירים אותם לקייב, אבל זה לא במעמד משלחת, זה במעמד נציגים ושליחים.
משה ויגדור: ואנחנו בודקים עכשיו את האפשרות להתמקד ולמרכז את הכל במשלחת אחת שמקומה יהיה במוסקבה.
משה ויגדור: ויהיו לה נציגים עדיין בערים שונות, במקומות שונות ובצורה כזו גם נצליח לחסוך בכסף על משרות, אבל להשתמש באותו כסף לתכנים.
משה ויגדור: המטרה שלנו היא להשתמש ביותר כסף לתכנים.
משה ויגדור: ופה אני רוצה לומר עוד כמה מלים ואני חוזר פה לתכנית האסטרטגית ולשאלה המסיימת.
משה ויגדור: הסוכנות עומדת לפני שינויים רבים ויהיו שינויים רבים בדרכי פעולתה.
משה ויגדור: היא גם תתייחס לטרמינולוגיה שונה.
משה ויגדור: כשאנחנו מדברים היום על עלייה - אנחנו מדברים היום גם על לקוחות.
משה ויגדור: אנחנו מדברים היום על שירות; אנחנו מדברים היום על לחיות בישראל כמוצר.
משה ויגדור: זה חלק מטרמינולוגיה שנהוגה היום בעולם והיא טרמינולוגיה שמאפשרת לנו חשיבה חדשה.
משה ויגדור: יש גם סקר שחברת I.BM.
משה ויגדור: עושה לנו שהוא סקר בתחום של אסטרטגיה שיווקית.
משה ויגדור: כי אנחנו חושבים שנושא של עלייה בעיקר מארצות בחירה, דורש חשיבה מגוונת ולא את אותה חשיבה מאוד מסורתית שהיתה עד עכשיו.
משה ויגדור: זה ללא ספק נושא חדשני אבל אני חושב שנצליח בו.
משה ויגדור: לצורך כך, בתיאום עם הקהילות היהודיות מארצות-הברית, שכרנו שירותים של יועצות אסטרטגיות.
משה ויגדור: מה שהיה בעיתון הוא מוגזם, אני חושב שזה לא היה מדויק.
משה ויגדור: שכר הטרחה ששילמנו אגב, אין יותר התקשרות, ההתקשרות הסתיימה כי הם סיימו כבר את ההתקשרות.
משה ויגדור: ותהיה כנראה התקשרות, אבל היא תהיה בכלל תנאים שונים.
משה ויגדור: זה לא מדויק, זה היה פחות, זה באישור אגב של חבר הנאמנים מה שהיה.
משה ויגדור: זה היה באישור הקהילות שגם מימנו חלק מהפעילות הזאת.
משה ויגדור: אני חושב שזה מאוד קידם את הסוכנות בזמן יחסית קצר.
משה ויגדור: זה היה מאוד נחוץ, אני חושב שכל החשיבה האסטרטגית בסוכנות הביאה ליכולת להעריך מחדש מה שאנחנו עושים.
משה ויגדור: העלתה על השטח נושאים שונים ורבים ואני חושב שבסך-הכל תאפשר לסוכנות לבנות את עצמה לדור הבא בצורה מודרנית, נאותה יותר לאתגרים החדשים.
קולט אביטל: אני רוצה להודות לך אדוני המנכ"ל ולכל מי שהגיע לדיון הזה, גבירתי, אדוני, לכולם.
קולט אביטל: אני חושבת שזה היה דיון טוב ופורה.
קולט אביטל: ואנחנו רק יכולים: אל"ף, לאחל לכם הצלחה.
קולט אביטל: רבים מאתנו חושבים שההיערכות והחשיבה החדשה היו נחוצים מזמן ושאנחנו צריכים ללכת להרבה יותר חשיבה אסטרטגית לעלייה מתוך בחירה.
קולט אביטל: וכמובן שתמצא בנו בצורך הזה שותפים מלאים, הן בחשיבה והן ברצון לעזור לבצע חלק מהדברים האלה.
קולט אביטל: שלום רב, אני מתכבדת לפתוח את הישיבה.
קולט אביטל: אני רוצה לשאול את חברי הכנסת איך הם מציעים להתייחס לנושא הזה של התקנות שאושרו על ידי השר, האם להצביע עליהן מייד.
קולט אביטל: בינתיים אני בפרק הזמן הקצר הזה הרמתי טלפון ודיברתי עם המנכ"ל.
קולט אביטל: אנו יודעים מי הרפרנט באגף התקציבים שמטפל בנושא הזה.
קולט אביטל: מדובר בגיא אבן, ואתו אנו צריכים לדבר.
קולט אביטל: אני רוצה לקבל את חוות דעתכם, אם אנו מייד מצביעים נגד, ובזה מסיימים את הישיבה, או אנו מתחילים לנהל משא ומתן.
יגאל יאסינוב: אנו חייבים לומר שאנו מתנגדים לתקנה הזו חד משמעית.
מרינה סולודקין: אני מאוד לא ממליצה להיכנס למשא ומתן עם האוצר.
מרינה סולודקין: בשבוע הבא נחליט.
רומן ברונפמן: יש פה תמימות דעים בקשר לקבלה או דחייה של התקנה.
רומן ברונפמן: יש פה סחבת שהיא כנגד החוק.
רומן ברונפמן: זה הפרת חוק מובהקת.
רומן ברונפמן: צריך לציין שיש פה פגיעה באיכות החיים של האנשים שהחוק מדבר עליהם.
רומן ברונפמן: צריך לקבוע פגישה בהשתתפות השר.
רומן ברונפמן: אני שותף למה שאמרו יגאל ומרינה.
רומן ברונפמן: אני מציע להצביע ולכתוב ולקבוע כבר היום ישיבה בעוד שבועיים בהשתתפות השר.
קולט אביטל: אנו יוצאים לפגרה.
קולט אביטל: אם כך נצביע.
קולט אביטל: מי נגד?
קולט אביטל: ההחלטות הן כאלה; אנו דוחים פה אחד את התקנות האלה.
קולט אביטל: אנו מביעים מורת רוח מהתנהלות הממשלה, כי הדבר הזה היה צריך להיקבע תוך חודשיים מעת קבלת החוק.
קולט אביטל: נקבע תוך שבוע עד עשרה ימים ישיבה עם השר כדי לראות איך אנו יכולים בכל זאת להתקדם בנושא הזה.
קולט אביטל: כל הישיבה מוקדשת שוב לנושא האנטנות הסלולריות על גבי ההוסטלים של העולים.
קולט אביטל: אנחנו נחלק הישיבה לשניים.
קולט אביטל: בעקבות הישיבה הקודמת, וכתוצאה מבעיה שנתגלתה בפרוטוקול – היתה הקלדה אבל לא היה גיבוי של כתיבה באותו זמן, כפי שהדבר דבר נעשה בדרך כלל - אחד מנציגי פורום החברות הסלולריות, אסף אייזן שנמצא כאן, קרא את הפרוטוקול, חשב שהפרוטוקול לא מתאים למה שהוא אמר, פנה אלינו, בעקבות זאת פנה למחלקת הפרוטוקולים.
קולט אביטל: מחלקת הפרוטוקולים תיקנה את הפרוטוקול מבלי ליידע אותנו, ומכל מקום בניגוד להוראות הכנסת שקובעות שאי אפשר ככה לתקן פרוטוקולים.
קולט אביטל: לאמיתו של דבר, מתוך שמיעה של החומר שהוקלט אי אפשר היה לשמוע דברים לכאן או לכאן, אי אפשר לדעת אם הדברים שאסף טען שנאמרו אכן נאמרו, ואין בכוחנו, כפי שאני רואה את זה, שום אפשרות לתקן פרוטוקול על סמך אמירה בלבד.
קולט אביטל: לכן אנחנו החלטנו לעשות שני דברים.
קולט אביטל: אנחנו צריכים עוד פעם לשבת, לאשר את הפרוטוקול הקודם.
קולט אביטל: מה שאתה אמרת, אסף - ואתה בוודאי תרצה להגיד שוב - אני אישית לא זוכרת ששמעתי; אני לא יודעת אם לחבר הכנסת ברונפמן יש זיכרון יותר טוב ממני, כי גם הנושא יותר קרוב לליבו.
קולט אביטל: מכל מקום, הצעתי היא שאנחנו נאשר את הפרוטוקול כפי שהיה, ואם יש לך דברים להוסיף, שלדעתך לא נכללו בפרוטוקול, נשמע אותם מפיך היום והם ייכללו בפרוטוקול של היום.
אסף אייזן: ראשית, אני מתנצל בפני כולם על הטרחה שגרמתי בנושא הזה, ואני מודה על כינוס הישיבה המיוחדת.
קולט אביטל: הישיבה היא לא רק לצורך העניין זה.
אסף אייזן: בעצם, הבעיה שלי היא עם משפט אחד, אני רוצה דווקא כן לנסות להתעקש להסביר את הדבר, אני חושב שזה חשוב.
קולט אביטל: בוא קודם כל נגמור את נושא הפרוצדורה, ואחר כך אפנה אליך שתגיד מה שלדעתך אמרת, שכן קלטנו או לא קלטנו.
אסף אייזן: לגבי הפרוצדורה, פניתי לוועדה, היפנו אותי למחלקת הפרוטוקולים, אחרי כן נאמר שצריך לכנס ועדה והנה אנחנו כאן.
קולט אביטל: חבר הכנסת ברונפמן, זה מקובל עליך?
רומן ברונפמן: לפני שאתייחס למשהו ספציפי, אני רוצה להגיד בכלל מה הנוהג של החברות הסלולריות בנושא הפרוטוקולים של ועדות הכנסת.
רומן ברונפמן: לפני כחודש וחצי הבאתי לידיעת הציבור חלק מהפרוטוקול של ועדה אחרת או ועדה שלנו, והסתמכתי על מה שאמר בוועדה בעל הסמכות הגבוהה ביותר במדינה, מבחינתי, בנושא קרינה לא מייננת - ד"ר סטיליאן גלברג.
רומן ברונפמן: הוא אמר דברים שאני פשוט ציטטתי.
רומן ברונפמן: נכון שהתייחסות הציבור לדברי הממונה היא שונה מהתייחסות הציבור לדברי חברי הכנסת.
רומן ברונפמן: אני בסך-הכל לקחתי פרוטוקול ומתוך הפרוטוקול והשתמשתי בשני מספרים - שהם מספרים מדאיגים ומטרידים את הציבור רחב בכלל ואת החברות הסלולריות בפרט.
רומן ברונפמן: שעות ספורות אחרי שיצאתי לתקשורת עם ציטוט של איש מקצוע, שרק שימשתי לו לפה, קיבלתי מכתב איום מפורום החברות הסלולריות, והאיום היה לא פחות ולא יותר: "חבר הכנסת ברונפמן מנצל את מעמדו התקשורתי ומפיץ מידע כוזב אודות תוכניות של החברות הסלולריות".
רומן ברונפמן: אני לא התרגשתי במיוחד, כי ידעתי מאיפה לקחתי את הנתון, אבל היה לי מזל נוסף כי הרי מתברר שלפרוטוקולים של הכנסת אין אסמכתא, אפשר לשנות אותם, אפשר לשכתב אותם.
קולט אביטל: לא, אי אפשר.
רומן ברונפמן: אני אומר את זה בציניות.
רומן ברונפמן: אבל הפעם התקשר אחד מהעיתונאים הבכירים של ערוץ 2 ואמר לי: "רומן, אתה לא צריך לדאוג.
רומן ברונפמן: בנוסף לפרוטוקול הכנסת" - ואני מדגיש את פרוטוקול הכנסת - "יש לי גם צילום on camera של הדברים, של הקטע שאותם מספרים מצוטטים".
רומן ברונפמן: אבל הקרטל שנקרא פורום החברות הסלולריות לא הסתפק בהודעה לעיתונות על כך שאני מפיץ מידע כוזב.
רומן ברונפמן: הוא הגיש נגדי קובלנה לוועדת האתיקה של הכנסת.
רומן ברונפמן: עוד פעם לא התרגשתי, לקחתי הפרוטוקולים.
רומן ברונפמן: למה אני כל הזמן מספר את הסיפור הזה?
רומן ברונפמן: כי לפרוטוקולים של הכנסת יש חשיבות סופר-רבה - לא רבה אלא סופר-רבה.
רומן ברונפמן: אפילו כשהולכים לבג"ץ, כפי שאתה יודעת, בג"ץ בודק את הפרוטוקולים כדי להבין מה היתה כוונת המחוקק; לא מה שנכתב בסופו של דבר בהצעת החוק, אלא אם היתה פרשנות שונה בין גרסה לגרסה.
רומן ברונפמן: בג"ץ מנסה לרדת לכוונת מחוקק.
רומן ברונפמן: לכן היתה חשיבות לפרוטוקולים.
רומן ברונפמן: לקחתי את הפרוטוקולים, צילמתי, העברתי לוועדת האתיקה, הוספתי כמובן את העדות של אותו איש תקשורת, כדי שלא יסתמכו רק על הפרוטוקולים חלילה שאפשר לבקש שינוי או מחיקה ברטרוספקטיבה.
רומן ברונפמן: כמובן שוועדת האתיקה, בהסתמך על שתי עדויות – גם עדות כתובה וגם עדות מצולמת – דחתה את כל הקובלנה המצחיקה, המזיקה והשפלה של הקרטל הזה.
רומן ברונפמן: בנוסף, אחרי שפניתי אל הממונה על ההגבלים העסקיים בתלונה - כי אני חושב שהפורום, כפי שהוקם, לא משמש בתפקידו הייעודי אלא הפך לחברה מתאמת בין החברות הסלולריות, והוא מסב נזק רב לציבור הרחב בכך שהוא מתאם עמדות ובעקבות זה גם מתאם מחירים; פניתי אל הממונה בדרישה לפרק את הקרטל הזה, ואני מקווה שהדרישה שלי תיענה בחיוב.
רומן ברונפמן: כמובן שכעבור כמה ימים קיבלתי מכתב ארוך מאוד, התנצלות של מי שמתאם פעולת הקרטל, מר טל זילברשטיין.
רומן ברונפמן: לכן, גברתי היושבת-ראש, אני חושב שאנחנו נאשר את הפרוטוקול כפי שהוא נכתב, כי הרי הוא לא נכתב סתם, הוא נכתב כי נאמרו דברים.
רומן ברונפמן: ואם לנציג הקרטל יש מה להוסיף, אני חושב שמתוך נימוס ומתוך מילוי תפקידנו נשמע מה יש לו להוסיף, וגם זה ייכנס לפרוטוקול.
קולט אביטל: יחד עם זאת, חבר הכנסת ברונפמן, אני פחות מנוסה ממך בכל הנושא של שימוש בפרוטוקולים ובכל הסוגיות המשפטיות שקשורות לזה.
קולט אביטל: אני מניחה שבמשך השנים - כי אתה היית יותר ממני בכנסת - צברת יותר ניסיון, אבל אני מודה שזאת הפעם הראשונה שגיליתי שגוף חיצוני כלשהו מנסה לשנות פרוטוקול של הכנסת.
קולט אביטל: אני אישית ראיתי את זה בחומרה.
קולט אביטל: אני חושבת שגם ההתנהלות שלנו בכנסת היתה לא נכונה בעניין.
קולט אביטל: מתוך ספק, משום שחשבתי שאולי אוזניי לא קלטו הכל, ומתוך הצורך להתנהג בצורה מצפונית, רציתי לשמוע שוב מה העמדה שלדעת החברות הסלולריות הובעה על ידן כאן ולא נכללה בפרוטוקול.
קולט אביטל: כך או אחרת, אני קודם כל מציעה שנאשר את הפרוטוקול כפי שהיה ולאחר מכן תינתן הזדמנות לנציגי החברות הסלולריות להשמיע את אותה פסקה שלדעתם הושמטה ומדוע הם חשבו שחשוב שתיכנס לפרוטוקול.
רומן ברונפמן: לי אין התנגדות, זה מה שאני הצעתי.
רומן ברונפמן: אבל אני רוצה להתייחס במשפט אחד למה שהעלית, וחבל שאין פה חברי כנסת נוספים, כי זאת באמת פעם ראשונה ששמעתי על ההתערבות הזאת.
רומן ברונפמן: במקומך, אם הייתי משמש יושב-ראש ועדה בכנסת, הייתי פונה גם ליועץ המשפטי וגם למזכיר הכנסת כדי לברר שני דברים – אל"ף, מה היתה הסמכות של אותם נציגים של החברות שמיוצגות בכנסת על תקן לוביסטים.
רומן ברונפמן: אני הייתי שמח אם היית אומרת לנו מה נעשה, כדי שהדיווח הזה ייכנס לפרוטוקול, כי זה מה שמעניין.
רומן ברונפמן: בכל אופן, אין לי שום התנגדות שנציגי הקרטל יביעו את העמדה שלהם.
קולט אביטל: נמצאת איתנו יועצת משפטית חדשה, שאני רוצה להציג אותה.
קולט אביטל: היועצת המשפטית שלנו ילדה בשעה טובה ובמקומה יש לנו ממלאת מקום, אפרת רוזן.
רומן ברונפמן: קודם כל, בשעה טובה.
קולט אביטל: אפרת, אני מציעה שתגידי כמה מילים.
אפרת רוזן: הסבר קצר לגבי תקנון הכנסת והנוהל, מה הוא אומר במקרה הזה.
אפרת רוזן: כפי שהיושבת-ראש ציינה, הבקשה צריכה להיות מועברת בכתב ליושב-ראש הוועדה, והוועדה התכנסה פה כדי להכריע בעניין.
אפרת רוזן: הוועדה צריכה לקבל החלטה אם היא מקבלת או דוחה את בקשת התיקון.
רומן ברונפמן: בדקתם על סמך מה נעשתה הפנייה ישירות למחלקת הפרוטוקולים, והאם המחלקה נהגה באחריות כשנענתה לפנייה זאת.
קולט אביטל: זה כבר נבדק.
רומן ברונפמן: אז אני רוצה שזה ידוּוח לוועדה, כי יש פה עבירה על תקנון הכנסת.
רומן ברונפמן: וזה שוב מתוקף ראייה לא נכונה של אותן חברות מייצגות על תקן של לוביסטים, מה תפקידם וסמכותם.
אסף אייזן: אני יכול להגיד כמה הערות?
קולט אביטל: עוד לא, אחרי כן.
קולט אביטל: תאמין לי שתקבל את רשות הדיבור.
קולט אביטל: מה שהיה הוא, שהחברות הסלולריות פנו למנהלת הוועדה.
קולט אביטל: מנהלת הוועדה בשאלת בירור גרידא, בחושבה שמדובר בבירור בלבד, הפנתה אותם למחלקת הפרוטוקולים.
קולט אביטל: מי שטעה בעניין היתה אותה גברת במחלקת הפרוטוקולים, שהחליטה על דעת עצמה לתקן, ועל כך התקיימו דיונים כאן בכנסת בכל הרמות, עד לרמה של יושב-ראש הכנסת.
קולט אביטל: הובהר שזה נעשה בתום לב על-ידי אותה גברת שתיקנה את הפרוטוקול, ללא ידיעתנו, והמצב הוחזר לקדמותו כתוצאה מבקשה שלנו.
קולט אביטל: גם יושב-ראש הכנסת ריענן את ההוראות שאינן מאפשרות למחלקת הפרוטוקולים לשנות דברים או להכניס שינויים בפרוטוקולים.
דנה גורדון: ללא החלטת ועדת בנושא.
רומן ברונפמן: זה משמח אותי.
רומן ברונפמן: זה מה שרציתי לשמוע, תודה.
קולט אביטל: אני מציעה שקודם כל, מבחינה פרוצדורלית נאשר מחדש את הפרוטוקול כפי שהיה.
קולט אביטל: לאחר מכן ניתן אפשרות לנציגים להגיד מה שהם רוצים, להוסיף, לגרוע.
קולט אביטל: מקובל עליך, חבר הכנסת ברונפמן?
מרינה סולודקין: גם עליי.
אסף אייזן: קודם כל, אני רוצה להודות על ההבהרה.
אסף אייזן: הדברים אכן נעשו בתום לב.
אסף אייזן: אינני מכיר את נהלי הכנסת, אינני אמון עליהם, הפנייה נעשתה לוועדה, משם היתה הפניה למחלקת הפרוטוקולים, וההתנהלות היתה באופן הגלוי והשקוף ביותר מול מחלקת הפרוטוקולים.
אסף אייזן: כל מה שהובהר עם מחלקת הפרוטוקולים ואחרי כן הצורך לעשות את הישיבה המיוחדת הזאת, התקבל כמובן כמות שהוא.
אסף אייזן: לגבי מהות הדברים, אני חש מתוך קריאת הדברים בפרוטוקול כי חל שם בלבול מסוים.
אסף אייזן: בקשתי לשמוע ההקלטות, כפי שציינת, לא מתאפשרת מכיוון שלא ניתן לשמוע בהן שום דבר.
אסף אייזן: אני חושב שמה שכתוב בפרוטוקול, גם לאור חלק מהנוכחים שישבו כאן - -
קולט אביטל: אתה מדבר כרגע על דברים שיוחסו לך בתוך הפרוטוקול.
קולט אביטל: זכותך עכשיו להגיד מה לדעתך אמרת או לתקן דברים כדי שייכנסו לפרוטוקול החדש בצורה ברורה ומובנת.
אסף אייזן: כל שהתכוונתי לומר הוא, שבמרחב העירוני אנחנו משתדלים לא להקים יותר מאתר אחד על גג מסוים כי ברגע שמקימים שני אתרים ויש צורך בתורן גבוה יש פגיעה במרקם הנוף העירוני.
אסף אייזן: לכן יש השתדלות לא להקים תרנים גבוהים עם יותר מאתר אחד על גגות במרחב העירוני.
קולט אביטל: אני מוכרחה להודות שלי לא זכור שאמרת את הדבר הזה.
אסף אייזן: זאת סיפה של דברים, של פסקה ארוכה שדיברתי.
אסף אייזן: אם אתה רוצה, אני יכול לקרוא את כל הפסקה, היא מדברת על מכלול של נושאים.
קולט אביטל: אבל לא הקראת אותה, אתה דיברת.
אסף אייזן: נכון, אני דיברתי.
אסף אייזן: הפסקה כתובה מאוד בקיצור, ואני חש שיכול להיות שחל, בתום לב, בלבול עם חיבור של כמה מילים ממקום אחד למקום שני.
אסף אייזן: זאת ההבהרה שלי.
אסף אייזן: אני מציע שניגש לדיון העיקרי.
קולט אביטל: אתה נותן את ההבהרה שלך.
קולט אביטל: אם כך, תחזור מה המדיניות שלכם, כדי שיהיה רשום מה המדיניות.
אסף אייזן: המדיניות של החברות - זה לא בגדר מדיניות, לדעתי זאת בעיקר מדיניות של ועדות התכנון, הוועדות המקומיות - היא לא לאפשר להקים תרנים גבוהים של יותר מאתר אחד על גגות במרחב העירוני, וזאת מהצורך להימנע מפגיעה במרקם הנוף האורבני.
אסף אייזן: ברגע שרוצים לשים שני אתרים של שתי חברות שונות על תורן אחד, מדובר כבר על תורן של 9, 10 ויותר מטרים.
אסף אייזן: תחשבו על התמונה של בית בן 4 קומות ועליו תורן בן 10 מטרים או יותר שעליו שני אתרים - זה לא מחזה מלבב.
אסף אייזן: לכן בוועדות התכנון משתדלים לצמצם את הפגיעה במרחב העירוני.
קולט אביטל: בסך הכל הטיעון שלך הוא של אסתטיקה, אבל לא דבר שקשור לנושא הבריאות.
אסף אייזן: ודאי לא קשור לנושא הבריאות.
אסף אייזן: פה בכנסת, בבניין הזה, קיימות בגג 49 אנטנות כמו שציינתי במכתבי אלייך.
אסף אייזן: לטעון שאני אומר דבר כזה, כשפה בבניין הדבר הוא לא נכון, זה לא עולה על הדעת.
אסף אייזן: אין שום סיבה שאני אגיד את זה.
קולט אביטל: מר משען, בבקשה.
משה משען: אני נציג של ציבור תל אביבי.
משה משען: קודם כל אתייחס עניינית לנושא האנטנות.
קולט אביטל: אני זוכרת שהיית פה גם בישיבה הקודמת.
משה משען: בוודאי, אני גם מעורב במשפט המדובר, מכיוון שאני הגבתי לזה ואני זוכר מצוין מה שנאמר.
משה משען: אני זוכר שהתגובה שלי היתה קצרה מדי.
משה משען: אני הגבתי לדברים של אסף אייזן ואמרתי: "רק אנטנה אחת?
משה משען: " ורציתי להוסיף שאצלנו יש 13 אנטנות, ואז מישהי הפסיקה אותי ולא חזרתי לנושא.
משה משען: כך שהפרוטוקול עם הדברים שנאמרו הוא מדויק, התגובה שלי מאוד עניינית.
משה משען: אחזור לדברים שנאמרו כאן על-ידי נציג הקרטל, כמו שהוא מכונה.
משה משען: הוא מנסה להוסיף לפרוטוקול ומספר לנו שהחברות הסלולריות דואגות לחזות של העיר.
משה משען: אני חושב שכולכם ראיתם בפעם הקודמת צילום של המתקן המפלצתי המפחיד שהותקן מעל גג הבית שמול דירתי.
משה משען: לא רק מתקן אחד.
משה משען: בניגוד לדברים של אסף אייזן, המתקן הזה הוא מתקן אנטנות של חברת סלקום.
משה משען: בנוסף למתקן הזה - שגובהו 9 מטרים, למעלה משתי קומות של בניין רגיל - חברת פרטנר, חמש שנים קודם לכן, התקינה גם כן, כנראה בניגוד להיתר שקיבלה מעיריית תל אביב, ויש לי הצילום של ההיתר; מדובר היה בתורן נוסף של חברת פרטנר, והם לא התקינו תורן אלא אנטנות מוסוות בתוך חביות של דודי שמש.
משה משען: מאחר שאני חייב תשובות לציבור ששולח אותי לכאן - -
קריאה: ציבור?
קולט אביטל: לכל אחד יש ציבורים.
משה משען: לכל אחד יש הציבור שלו, לא באתי לכאן לבלות, ואני חייב תשובות לציבור הזה.
משה משען: לפני מספר שבועות קיבלתי טלפון מוועדת הקליטה, שבו ביקשו ממנו לאמת את מה שנכתב בפרוטוקול.
משה משען: כמובן שאימתתי, כי אז בוודאי הזיכרון שלי היה עוד יותר טרי ממה שהוא כיום.
משה משען: בשלב יותר מאוחר, התרוצצו שמועות במסדרונות הכנסת שנעשו דברים לא כשרים בנוגע לפרוטוקול, כלומר ניסיון של שינוי הפרוטוקול שלא בדרכים המקובלות.
משה משען: ביקשתי להאזין לקלטת על מנת לאמת את הזיכרון שלי, ונאמר לי שהקלטת בלתי ניתנת להאזנה, היא נמסרה למישהו - כנראה נציג הקרטל - וחזרה ממנו.
אסף אייזן: אני רוצה להעיר הערה לפרוטוקול.
אסף אייזן: אמנם חבר הכנסת ברונפמן נהנה מחסינות, אבל משה משען אינו נהנה מחסינות.
אסף אייזן: לקרוא למישהו קרטל, כשהוא לא מוגדר כך, זה עניין שאני מציע לך שתחזור בך.
משה משען: אני חוזר בי.
משה משען: ציטטתי פשוט את הדברים של חבר הכנסת ברונפמן.
אסף אייזן: רומן ברונפמן הוא חבר כנסת, הוא נהנה מחסינות.
משה משען: זאת זכותו, זאת לא זכותי, אז אני חוזר בי, לא אומַר דברים שאין לי זכות.
משה משען: רק הייתי מבקש לקבל תשובה לשאלות שאני שואל - האם באמת הדברים שאני חושד בהם אכן נעשו, כי לא ברור לי כיצד קלטת במכשיר כל כך מתוחכם כמו שאני רואה כאן אי אפשר להאזין לה.
משה משען: אני פשוט רוצה לקבל תשובה, מה קרה לקלטת, מדוע אי אפשר להאזין לקלטת שביקשתי להאזין לה.
קולט אביטל: אנחנו סיימנו את הנושא הזה, אני הסברתי - הקלטת משובשת ולא נשמעה טוב.
קולט אביטל: לכן כינסנו מחדש את הוועדה.
קולט אביטל: אף אחד לא קיבל את הקלטת מכאן, יכול להיות שהטלוויזיה היתה פה בחדר והקליטה חלק מהדברים.
קולט אביטל: אני יכולה רק להגיד לך שבזה סיימנו את הנושא.
קולט אביטל: הנושא הוברר, הפרוטוקול הקודם אושר.
קולט אביטל: נתנו הזדמנות לנציג החברות הסלולריות להשמיע את אותה פסקה שנראתה לו פרובלמטית.